CELEX: 32022D0033
Language: lv
Date: 2022-01-10 00:00:00
Title: Komisijas Īstenošanas lēmums (ES) 2022/33 (2022. gada 10. janvāris), ar ko atceļ Īstenošanas lēmumu (ES) 2021/2021 par konkrētiem ārkārtas pasākumiem saistībā ar Āfrikas cūku mēri Vācijā (izziņots ar dokumenta numuru C(2022) 155) (Autentisks ir tikai teksts vācu valodā) (Dokuments attiecas uz EEZ)

12.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 7/17
               
            
         KOMISIJAS ĪSTENOŠANAS LĒMUMS (ES) 2022/33
         (2022. gada 10. janvāris),
         ar ko atceļ Īstenošanas lēmumu (ES) 2021/2021 par konkrētiem ārkārtas pasākumiem saistībā ar Āfrikas cūku mēri Vācijā
         
            
               (izziņots ar dokumenta numuru C(2022) 155)
            
         
         (Autentisks ir tikai teksts vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 259. panta 1. punktu,
         tā kā:
         
                     (1)
                  
                  
                     Āfrikas cūku mēris ir infekcioza vīrusslimība, kas skar turētas cūkas un savvaļas cūkas un var nopietni ietekmēt attiecīgo dzīvnieku populāciju un pazemināt lauksaimniecības rentabilitāti, traucējot šādu dzīvnieku un to izcelsmes produktu sūtījumu pārvietošanu Savienībā un eksportu uz trešām valstīm.
                  
               
                     (2)
                  
                  
                     Ja turētu cūku populācijā uzliesmo Āfrikas cūku mēris, pastāv nopietns risks, ka minētā slimība varētu izplatīties uz citiem turētu cūku objektiem.
                  
               
                     (3)
                  
                  
                     Komisijas Deleģētā regula (ES) 2020/687 (2) papildina noteikumus par tādu sarakstā norādīto slimību kontroli, kuras minētas Regulas (ES) 2016/429 9. panta 1. punkta a), b) un c) apakšpunktā un Komisijas Īstenošanas regulā (ES) 2018/1882 (3) definētas kā A, B un C kategorijas slimības. Konkrētāk, Deleģētās regulas (ES) 2020/687 21. un 22. pants paredz, ka A kategorijas slimības, tai skaitā Āfrikas cūku mēra, uzliesmojuma gadījumā ir jāizveido ierobežojumu zona un tajā jāveic konkrēti pasākumi. Turklāt minētās deleģētās regulas 21. panta 1. punkts nosaka, ka ierobežojumu zonā jāietver aizsardzības zona, uzraudzības zona un vajadzības gadījumā citas ap šīm aizsardzības un uzraudzības zonām vai to tuvumā esošas ierobežojumu zonas.
                  
               
                     (4)
                  
                  
                     Pēc Vācijā, Mēklenburgas-Priekšpomerānijas federālajā zemē 2021. gada 15. novembrī apstiprinātā Āfrikas cūku mēra uzliesmojuma turētu cūku populācijā un pēc tam, kad no minētās dalībvalsts tika saņemta informācija par situāciju tās teritorijā saistībā ar šo slimību, tika pieņemts Komisijas Īstenošanas lēmums (ES) 2021/2021 (4). Saskaņā ar minēto lēmumu Vācijai jānodrošina, ka ierobežojumu zonā, kurā piemēro aizsardzības zonām un uzraudzības zonām noteiktos pasākumus, kas paredzēti Deleģētajā regulā (ES) 2020/687, ir ietverti vismaz tie apgabali, kuri norādīti minētā īstenošanas lēmuma pielikumā. Minēto īstenošanas lēmumu piemēro līdz 2022. gada 15. februārim.
                  
               
                     (5)
                  
                  
                     2021. gada decembra beigās Vācija informēja Komisiju, ka situācija saistībā ar Āfrikas cūku mēri turētu cūku populācijā ierobežojumu zonā Meklenburgas-Priekšpomerānijas federālajā zemē patlaban ir labvēlīga un ka aizsardzības zonās un uzraudzības zonās ir pienācīgi īstenoti pasākumi saskaņā ar Deleģēto regulu (ES) 2020/687, lai novērstu turpmāku minētās slimības izplatīšanos.
                  
               
                     (6)
                  
                  
                     Ņemot vērā pašreizējo labvēlīgo situāciju saistībā ar Āfrikas cūku mēri turētu cūku populācijā Meklenburgas-Priekšpomerānijas federālajā zemē un Vācijas pienācīgi īstenotos pasākumus un lai novērstu nevajadzīgus tirdzniecības traucējumus, Īstenošanas lēmumu (ES) 2021/2021 no 2022. gada 15. janvāra ir lietderīgi atcelt.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2021/2021 no 2022. gada 15. janvāra atceļ.
         
         
            2. pants
            Šis lēmums ir adresēts Vācijas Federatīvajai Republikai.
         
         
            Briselē, 2022. gada 10. janvārī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 84, 31.3.2016., 1. lpp.
         
         
            (2)  Komisijas Deleģētā regula (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429 (OV L 174, 3.6.2020., 64. lpp.).
         
            (3)  Komisijas Īstenošanas regula (ES) 2018/1882 (2018. gada 3. decembris) par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).
         
            (4)  Komisijas Īstenošanas lēmums (ES) 2021/2021 (2021. gada 18. novembris) par konkrētiem ārkārtas pasākumiem saistībā ar Āfrikas cūku mēri Vācijā (OV L 413, 19.11.2021., 34. lpp.).